བཀྲིས་གཡང་རྩེ་དང་ བཀྲིས་སྒང་ལུ་ འགྲོ་འགྲུལ་བཀག་དམ་ ཡངས་ཆག་འབད་ཡོདཔ། – ཀུན་གསལ། – རྒྱལ་ཡོངས་ཉིན་བསྟར་གསར་ཤོག།
Saturday , December 3 2022
ཀུན་གསལ། – རྒྱལ་ཡོངས་ཉིན་བསྟར་གསར་ཤོག།
གདོང་ཤོག།
གནས་ཚུལ།
རྩོམ་སྒྲིག།
རྒྱས་བཤད།
བསམ་འཆར།
རྩེད་རིགས།
ལམ་སྲོལ།
གསར་ཤོག་དང་དུས།
གྲོས་གནས།
བརྙན་ཐག།
བཀྲིས་སྒང་ཁྲོམ།
བཀྲིས་གཡང་རྩེ་དང་ བཀྲིས་སྒང་ལུ་ འགྲོ་འགྲུལ་བཀག་དམ་ ཡངས་ཆག་འབད་ཡོདཔ།
admin January 6, 2021 གནས་ཚུལ་དང་པ།, གནས་ཚུལ། Leave a comment 916 Views
༉ རྒྱལ་ཡོངས་འགྲོ་འགྲུལ་བཀག་དམ་ཐེངས་༢ པ་ ཡངས་ཆག་གཏང་ནིའི་ གསལ་བསྒྲགས་འབད་མི་དང་བསྟུན་ བཀྲིས་སྒང་རྫོང་ཁག་གིས་ ད་རིས་དྲོ་པའི་ཆུ་ཚོད་༦ ལས་ འགྲོ་འགྲུལ་ཡངས་ཆག་གཏང་ནི་ འགོ་བཙུགས་ཅི།
དེ་ཡང་ བློན་ཆེན་ཌོག་ཊར་ བློ་གྲོས་ཚེ་རིང་གིས་ རྒྱལ་ཡོངས་ལུ་ གསལ་བསྒྲགས་གནང་མི་དང་འཁྲིལ་ ད་རིས་ལས་འགོ་བཙུགས་ སྤྱི་ཟླ་༡ པའི་ཚེས་༡༢ ཚུན་ཨིན་པས།
ཁ་ཙ་ཚུན་ བཀྲིས་སྒང་དང་ བཀྲིས་གཡང་རྩེའི་ མི་སེར་ཚུ་གིས་ རང་སོའི་ས་ཁོངས་ནང་ འགྲུལ་སྐྱོད་ཤོག་བྱང་འབག་སྟེ་ འགྱོ་ཆོགཔ་བཟོ་ཡོདཔ་ད་ བདུན་ཕྲག་༡ རང་སོའི་རྫོང་ཁག་ནང་ རྐང་སྟོང་སྦེ་ ཕར་ཚུར་འགྱོ་ཆོག་ནི་ཨིན་པས།
རྒྱལ་ཡོངས་ཀོ་བིཌ་༡༩ འི་སྒྲིག་གཞི་དང་འཁྲིལ་ སྣུམ་འཁོར་ཚུ་ གཏང་མི་ཆོག་ནི་ཨིནམ་ད་ བཟའ་འཐུང་དང་ ཁག་ཆེ་བའི་ཅ་ཆས་ དེ་ལས་ གློ་བུར་དུ་ འགྱོ་དགོཔ་ཐོན་མི་ མི་ཚུ་རྐྱངམ་གཅིག་ འགྲོ་འགྲུལ་འབད་ཆོགཔ་ཨིན་པས།
བཀྲིས་སྒང་ཁྲོམ་དང་ རང་སོའི་རྒེད་འོག་ནང་ བཟའ་འཐུང་གི་ཚོང་ཁང་དང་ གྱོན་ཆས་ཚོང་ཁང་ ལྕགས་ཆས་ཚོང་ཁང་ དེ་ལས་ སྣུམ་འཁོར་བཅོ་ཁང་ཚུ་ དྲོ་པའི་ཚུ་ཚོད་༨ ལས་ ཕྱི་རུའི་ཆུ་ཚོད་༦ ཚུན་ སྒོ་ཕྱེ་ཆོག་ནི་ཨིནམ་ད་ ཟ་ཁང་ཚུ་འབད་བ་ཅིན་ བརྒྱ་ཆ་༥༠ རྐྱངམ་གཅིག་ ཕྱེ་ཆོག་ནི་ཨིན་པས།
རྫོང་ཁག་ལས་བྱེད་ཚོགས་ཆུང་དང་འཁྲིལ་བ་ཅིན་ མི་ངོམ་༦ ལས་བརྒལ་ འཛོམས་མི་ཆོག་ནི་དང་ མེ་སྦྱང་འབད་རུང་ མི་༢༠ ལས་བརྒལ་ སྤུངས་འཛོམས་འབད་མི་ཆོག་ནི་ཨིན་པས།
བཀྲིས་སྒང་གི་རྫོང་བདག་ ཆོས་སྐྱིད་རྒྱལ་མཚན་གྱིས་ སླབ་དོ་བཟུམ་འབད་བ་ཅིན་ སྒྲིག་གཞི་ཚུ་ག་ར་ ལུང་ཕྱོགས་ཀྱི་ ཀོ་བིཌ་ལས་བྱེད་ཚོགས་ཆུང་དང་ རྫོང་ཁག་ལས་བྱེད་ལས་ཚོགས་ཆུང་དང་གཅིག་ཁར་ གྲོས་བསྟུན་འབད་དེ་བཟོ་ཡི་ཟེར་ཨིན་པས།
གཡུས་སྒོ་ཚུ་ནང་ རིམ་གྲོ་དང་ ལོ་ཆོག་གཏང་དགོ་པ་ཅིན་ རྫོང་ཁག་ལས་བྱེད་ཚོགས་ཆུང་ལས་ གནང་བ་ལེན་དགོ་ཟེར་ རྫོང་བདག་གིས་ བཤད་པའི་ཁར་ དེ་ཡང་ ཆོསཔ་ག་ར་ རྒེད་འོག་ནང་འཁོད་ལས་ ཨིན་པ་ཅིན་རྐྱངམ་གཅིག་ གནང་བ་བྱིན་འོང་ཟེར་ཨིན་པས།
རྫོང་ཁག་ནང་ བཟོ་སྐྲུན་གྱི་ལཱ་ཚུ་འབད་ཆོག་ནི་ཨིནམ་ད་ དེ་ཡང་ བཟོ་སྐྲུན་གྱི་ ཅ་ཆས་ཚུ་ གཞན་ཁ་ལས་ ལེན་མ་དགོ་མི་ཚུ་རྐྱངམ་གཅིག་ འབད་བཅུག་ནི་ཨིན་པས།
འགྲོ་འགྲུལ་བཀག་དམ་ ཡངས་ཆག་འབདཝ་ད་ སྣུམ་འཁོར་ཚུ་ འགྲོ་འགྲུལ་འབད་མི་ཆོག་ནི་ཨིན་རུང་ གློག་བུར་གྱི་ སྣུམ་འཁོར་དང་ ཁག་ཆེ་མི་ཚུ་རྐྱངམ་གཅིག་ གཏང་ནི་ཨིན་པས།
རྫོང་ཁག་ནང་ ཐོགས་ལུས་མི་འགྲུལ་པ་ཚུ་ ནད་གཞི་བརྟག་དཔྱད་འབད་ཞིནམ་ལས་ ནད་མེདཔ་སྦེ་འཐོན་པ་ཅིན་ འགྲོ་འགྲུལ་འབད་བཅུག་འོང་ཟེར་ ལས་བྱེད་ཚོགས་ཆུང་གི་ འཐུས་མི་ཅིག་གིས་ བཤད་པའི་ཁར་ བརྟག་དཔྱད་ཁང་ཚུ་ གཞི་བཙུགས་འབད་དེ་ཡོད་ཟེར་ཨིནམ་ད་ ཕར་ཚུར་འགྱོ་ནི་ཨིན་པ་ཅིན་ སྤྱོད་ཁྲལ་དགོངས་ཡངས་ཨང་༡༡༩༨ ནང་ འབྲེལ་བ་འཐབ་དགོ་ཟེར་ཨིན་པས།
བཀྲིས་གཡང་རྩེ།
བཀྲིས་གཡང་རྩེ་རྫོང་ཁག་ནང་འབད་བ་ཅིན་ གནམ་ལངམ་ཅིག་ འགྲོ་འགྲུལ་བཀག་དམ་ ཡངས་ཆག་གཏང་ནི་ འགོ་བཙུགས་ནི་ཨིན་པས།
རྫོང་བདག་ཐུགས་རྗེ་ཚེ་རིང་གིས་ སླབ་དོ་བཟུམ་འབད་བ་ཅིན་ སྤྲོ་སྟོན་གྱི་རིགས་ ཀ་རོའོ་ཀི་དང་ ཨིསི་ནུ་ཀར་ དེ་ལས་ རྩེད་རིགས་ཚུ་མ་གཏོགས་ ཚོང་ཁང་དང་ ཟ་ཁང་ཚུ་ སྒོ་ཕྱེ་བཅུག་འོང་ཟེར་ཨིན་པས།
ཚོང་འབྲེལ་ཚུ་ དྲོ་པ་ལས་འགོ་བཙུགས་ ཕྱི་རུའི་ཆུ་ཚོད་༩ ཚུན་ སྒོ་ཕྱེ་བཅུག་ནི་ཨིན་རུང་ ཟ་ཁང་ཚུ་འབད་བ་ཅིན་ བརྒྱ་ཆ་༥༠ རྐྱངམ་གཅིག་ སྒོ་ཕྱེ་བཅུག་འོང་ཟེར་ རྫོང་བདག་གིས་ བཤདཔ་ཨིན་པས།
ཁོ་གིས་ སླབ་མིའི་ནང་ ཁྲིམས་སྲུང་དང་ བདེ་སྲུངཔ་ དེ་ལས་ རྫོང་ཁག་ལས་བྱེད་ཚོགས་ཆུང་གི་ འཐུས་མི་ཚུ་གིས་ ལྟ་རྟོག་འབད་འོང་ཟེར་ཨིནམ་ད་ ག་དེམ་ཅིག་སྦེ་ སྒྲིག་གཞི་དང་མ་འཁྲིལ་བ་ཅིན་ ཚོང་འབྲེལ་སྒོ་བསྡམ་བཅུག་འོང་ཟེར་ཨིན་པས།
རྫོང་ཁག་ནང་ དངུལ་ཁང་ཚུ་ ལས་བྱེདཔ་བརྒྱ་ཆ་༥༠ སྦེ་ སྒོ་ཕྱེ་བཅུག་ནི་ཨིནམ་ད་ སློབ་གྲྭ་དང་ རྫོང་ཁག་ དེ་ལས་ ལུང་ཕྱོགས་ཡིག་ཚང་ཚུ་ སྒོ་བསྡམ་ནི་ཨིན་པས།
དུས་ཡུན་ཆུ་ཚོད་༢༤ འི་རིང་ སྨན་ཁང་གིས་ གློ་བུར་ཞབས་ཏོག་ཚུ་ བྱིན་ནི་ཨིནམ་ད་ ནད་རྟགས་རེ་འཐོན་པ་ཅིན་ ནད་གཞི་བརྟག་དཔྱད་ཁང་ནང་ འོང་གནང་ཟེར་ ལས་བྱེད་ཚོགས་ཆུང་གི་ འཐུས་མི་ཚུ་གིས་ བཤདཔ་ཨིན་པས།
རྫོང་ཁག་གཉིས་ཆ་ར་གིས་ སྒྲིག་གཞི་དང་ལམ་ལུགས་ གཅིག་མཚུངས་གནས་ཐབས་ལུ་ ས་གནས་གཞུང་གི་ འགོ་ཁྲིདཔ་ཚུ་ལུ་ཡང་ བརྡ་དོན་སྤྲོད་ཡོདཔ་ཨིན་པས།
ཐིམ་ཕུག་དང་ སྤ་རོ་ལས་འོང་མི་ཚུ་ བདུན་ཕྲག་༡ རང་སོའི་ཁྱིམ་ནང་ ཟུར་བཞག་ནི་ཨིནམ་ད་ གལ་སྲིད་ ཀོ་བིཌ་-༡༩ འི་སྒྲིག་གཞི་ལས་འགལ་བ་ཅིན་ འབྲུག་གི་ཉེས་འགེལ་ཁྲིམས་དང་འཁྲིལ་ ངོས་ལེན་འབད་འོང་ཟེར་ རྫོང་ཁག་གཉིས་ཀྱིས་ གསལ་བསྒྲགས་འབད་ཡོད་པའི་གནས་ཚུལ།
གནས་བརྟན་རྡོ་རྗེ། བཀྲིས་སྒང་།
About admin
Previous དགེ་ལེགས་ཕུག་ལུ་ ཚལ་ལུ་ཕྱིར་བཙོང་འཐབ་ནི་ལུ་ ལས་མི་ལངམ་མེད་པའི་གདོང་ལེན།
Next ལུང་ནག་ནའི་ ཕོ་སྐྱེས་ལུ་ ནད་རྟགས་མེདཔ་སྦེ་ཐོན་ཡོདཔ།
Related Articles
ཆེད་དུ་བཀོད་པའི་ ཞི་གཡོགཔ་དང་ མི་མང་ལས་གཡོགཔ་ཚུ་གིས་ བརྒྱུད་འབྲེལ་འཐུས་ མི་འཐོབ་ནི།
December 3, 2022
སློབ་གྲྭའི་དབུ་འཛིན་ཚུ་ གནས་སོར་གཏང་ནིའི་དོན་ལུ་ འཆར་དངུལ་མེདཔ།
December 3, 2022
ང་བཅས་ཀྱིས་ རྣམ་དག་ཅན་གྱི་ སྲིད་ཚོགས་ཅིག་སྦེ་འཐོན་འོང་།
December 3, 2022
Check Also
རང་འབྱུང་ལུ་ ཁྲག་འཐུང་བདུད་འཇོམས་གླིང་པའི་ གསུང་འབུམ་ལྗགས་ལུང་ གནང་པའི་བསྒང་ཡོདཔ།
༉ བཀྲིས་སྒང་ རང་འབྱུང་འོད་གསལ་ཆོས་གླིང་དགོན་པ་ལུ་ གདུང་སྲས་ དགའ་རབ་རིན་པོ་ཆེ་མཆོག་གིས་ ཁྲག་འཐུང་བདུད་འཇོམས་གླིང་པའི་ གསུང་འབུམ་ལྗགས་ལུང་གནང་སར་ ཤར་ཕྱོགས་རྫོང་ཁག་དང་ ས་གནས་སོ་སོ་ལས་ དད་ཅན་སྐྱ་སེར་ཕོ་མོ་༡༠,༠༠༠ ལྷགཔ་ཅིག་འཛོམས་ནུག། གསུང་འབུམ་པོ་ཏི་༢༡ འབད་མིའི་ལྗགས་ལུང་དེ་ ཉིན་བསྟར་བཞིན་དུ་ དྲོ་པ་ཆུ་ཚོད་༨ …
Leave a Reply Cancel reply
Your email address will not be published. Required fields are marked *
Comment
Name *
Email *
Website
Save my name, email, and website in this browser for the next time I comment.
ཀོ་རོ་ན་བའེ་རཱསི་༼COVID-19༽ ཐོབ་མི་༢,༥༩༦ ལུ་ཡར་སེང་།
༉ རྒྱལ་ཁབ་ནང་ ནད་ཡམས་ཀོ་བིཌ་-༡༩ ཐོབ་མི་གསརཔ་མ་ཐོན་པར་ བདུན་ཕྲག་དག་པ་ཅིག་ ཡར་སོཔ་ཨིན་པས།
ད་ལྟོ་ ཀོ་བིཌ་-༡༩ ཐོབ་མིའི་ གྱངས་ཁ་༢,༥༩༦ ༼ཕོ་༡,༥༩༢ མོ་༡,༠༠༤༽ལུ་ར་ ཚད་འཛིན་འབད་ཚུགས་ཏེ་ཡོདཔ་ད་ ནདཔ་དེ་ཚུ་གི་གྲས་ལས་༢,༥༨༥ ༼ཕོ་༡,༥༨༥ མོ་༡,༠༠༠༽ དྲག་ཡོདཔ་བཞིན་དུ་ ད་ཚུན་གྱི་བར་ན་ ནད་ཡམས་ལུ་བརྟེན་ ཕོ་སྐྱེས་༢ དང་ ཨམ་སྲུ་༡ ལུ་ ཤི་རྐྱེན་བྱུང་ནུག།
ད་ལྟོ་ རྐྱང་གནས་ཟུར་བཞག་ནད་ཁང་ནང་ ནདཔ་༨ མ་གཏོགས་མེད་མི་དེ་ཡང་ ཕོ་༥ དང་ མོ་༣ ཨིན་པའི་གནས་ཚུལ།
གཟའ་སྐར་འཕྲོད་སྦྱོར་བཟང་ངན།
ལྕགས་གླང་ཟླ་༨ པའི་ཚེས་༡༥ སྤྱི་ལོ་༢༠༢༡ ཟླ་༩ པའི་ཚེས་༢༠ ལུ།
རེས་གཟའ་མིག་དམར། སྐར་མ་མོན་དྲུ། ཉིནམ་ལྕགས་ཁྱི། རྟེན་འབྲེལ་སྐྱེ་བ། འཕྲོད་སྦྱོར་ས་མེ་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་ངནམ་ལས་ ལོ་བསྟར་དུས་ཀྱི་གསོལ་མཆོད་ཕུལ་ནི་ཚུ་རྐྱངམ་གཅིག་མ་གཏོགས།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ ཡིག་ཚང་རྩིས་སྤྲོད་ལེན་འབད་ནི་ གཉེན་རྐྱབ་ནི་དང་ རྟེན་འབྲེལ་བརྩི་ནི་ ཁྱིམ་གསར་ནང་འཛུལ་ནི་ ཚོང་ལཱ་གསརཔ་འགོ་བཙུགས་ནི་ དམག་དཔོན་གསརཔ་བསྐོས་ནི་དང་ དམག་སྦྱོང་འགོ་བཙུགས་ནི་ ས་ཐག་རིང་སར་འགྲོ་འགྲུལ་འབད་ནི་ཚུ་ མི་བཏུབ་པས།
ལྕགས་གླང་ཟླ་༨ པའི་ཚེས་༡༧ ལྷག་པའི་སྔ་མ་ སྤྱི་ལོ་༢༠༢༡ ཟླ་༩ པའི་ཚེས་༢༢ ལུ།
རེས་གཟའ་ཕུར་བུ། སྐར་མ་ཁྲུམས་སྨད། ཉིནམ་ཤིང་བྱི། རྟེན་འབྲེལ་སྲིད་པ། འཕྲོད་སྦྱོར་ཆུ་རླུང་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་ངནམ་ལས་ དུས་རྒྱུན་གྱི་གསོལ་མཆོད་ཕུལ་ནི་ཚུ་རྐྱངམ་གཅིག་མ་གཏོགས།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ རིག་གནས་ཡིག་རྩིས་ལྷབ་ནི་ ཡིག་ཚང་རྩིས་སྤྲོད་ལེན་འབད་ནི་ ཚོང་ལཱ་གསརཔ་འགོ་བཙུགས་ནི་ གཉེན་རྐྱབ་ནི་ ཁྱིམ་ཐོག་བཀབ་ནི་ ཁྱིམ་གསར་ནང་འཛུལ་ནི་ ས་ཞིང་དང་ རྒྱུ་ནོར་ཕྱི་ཁར་བཙོང་ནི་ཚུ་ མི་བཏུབ་པས།
ལྕགས་གླང་ཟླ་༨ པའི་ཚེས་༡༧ ལྷག་པའི་ཤུལ་མ་ སྤྱི་ལོ་༢༠༢༡ ཟླ་༩ པའི་ཚེས་༢༣ལུ།
རེས་གཟའ་པ་སངས། སྐར་མ་ནམ་གྲུ། ཉིནམ་མེ་གླང་། རྟེན་འབྲེལ་ཚོར་བ། འཕྲོད་སྦྱོར་ས་ཆུ་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་བཟངམ་ལས་ ལྷ་སྲུང་གསོལ་ནི་དང་ ཕྱྭ་འགུགས་རྐྱབ་ནི་ གོ་གནས་གསརཔ་བསྐོས་ནི་དང་ ཡིག་ཚང་རྩིས་སྤྲོད་ལེན་འབད་ནི་ རིག་གནས་ཡིག་རྩིས་ལྷབ་ནི་ སྡོད་གནས་སྤོ་ནི་ ཚོང་ལཱ་གསརཔ་འགོ་བཙུགས་ནི་ ཁྱིམ་གསར་ནང་འཛུལ་ནི་ གོང་མའི་ཞབས་སར་བཅར་ནི་ ལེགས་པའི་བསྟུན་གྲོས་འབད་ནི་ ཀླུ་ཐེབས་ཡོད་པས། ཀླུ་བསངས་དང་ ཀླུ་ཆོག་ཀླུ་གཏོར་བཏང་ནི་ ཀླུའི་བུམ་གཏེར་བཙུགས་ནི་ ཞིང་ཁར་སོན་བཏབ་ནི་ཚུ་ ལེགས་ཤོམ་ཡོད།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ རིག་གནས་ཡིག་རྩིས་ལྷབ་ནི་ ཡིག་ཚང་རྩིས་སྤྲོད་ལེན་འབད་ནི་ ཚོང་ལཱ་གསརཔ་འགོ་བཙུགས་ནི་ གཉེན་རྐྱབ་ནི་ ཁྱིམ་ཐོག་བཀབ་ནི་ ཁྱིམ་གསར་ནང་འཛུལ་ནི་ ས་ཞིང་དང་ རྒྱུ་ནོར་ཕྱི་ཁར་བཙོང་ནི་ཚུ་ མི་བཏུབ་པས།